ખાંડમાં નોન સ્ટોપ તેજી હવે અટકી છે અને વેચવાલી વધતા ભાવમાં મામૂલી ઘટાડો જોવા મળ્યો હતો. અમદાવાદ શહેરમાં સરેરાશ ખાંડનાં ભાવમાં ક્વિન્ટલે Rs ૨૫થી ૩૦ ઘટ્યાં હતા, જ્યારે મિલોએ ભાવમાં Rs ૩૦થી ૫૦નો ઘટાડો કર્યો હતો.કેન્દ્ર સરકારે ખાંડ સેકટર માટે રાહત પેકેજ જાહેર કર્યાં બાદ મિલોની વેચવાલી વધી હતી. સરકારે મિલોને પ્રતિ ક્વિન્ટલ Rs ૨૯૦૦નાં લઘુત્તમ વેચાણ ભાવ જાહેર કર્યાં છે, જેની તુલનાએ ભાવ Rs ૩૦૦૦થી ૩૧૦૦ સુધી પહોંચી ગયા હતાં. સરકારનાં નિયમો બાદ રાહતો કેટલી મળશે તેનું પેપર ફુટી ગયું હોવાથી મિલોની વેચવાલી વધી હતી.